চকরিয়ার নিকটবর্তী লামা উপজেলার ফাঁসিয়াখালীতে আশরাফিয়া মাদ্রসা ও এতিমখানায় চলছে দুপক্ষের উত্তেজনা। যেকোন সময় স্থানীয়দের মাঝে রক্তক্ষয়ী সংঘর্ষের আশংকা করা হচ্ছে। ইউনিয়নের গুলিস্তান বাজার এলাকায় ১৯৮৫ সালে মাদ্রাসাটি প্রতিষ্ঠিা লাভ করে শুরুতে ভালভাবে চললেও পরে দুটি পক্ষের বিরোধ সৃষ্টি হয়। এনিয়ে এখনো পর্যন্ত পক্ষে বিপক্ষে ঘায়েল করতে বিভিন্ন কার্যক্রম চালিয়ে যাচ্ছে। মাদ্রাসা প্রতিষ্ঠাকালীন মুহতামীম মির আহাম্মদ আল আনোয়ারী এবং তার জামাতা মানব পাচার মামলার জেল ফেরত আসামী ফোরকান আহমদ বিরোধের মধ্য দিয়ে এ পক্ষপাতিত্বের সুত্রপাত হয় বলে স্থানীয়রা জানান।